Diari Oficial de la Generalitat Valenciana


Sumari del DOGV 9087, del 19-05-2021 (2021/5414)

RESOLUCIÓ de 13 de maig de 2021, de la Conselleria de Sanitat Universal i Salut Pública, per la qual es convoquen set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5414


Data del document
:   13-05-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de maig de 2021, de la Conselleria de Sanitat Universal i Salut Pública, per la qual es convoquen set beques per a la realització de pràctiques professionals en la Direcció General d'Assistència Sanitària en les dependències de la Conselleria de Sanitat Universal i Salut Pública. [2021/5414]  
Mitjançant l'Ordre 1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, publicades en el Diari Oficial de la Generalitat Valenciana número 7965, de 25 de gener de 2017.  
L'article 2 de l'esmentada ordre estableix que la convocatòria de les subvencions es realitzarà mitjançant una resolució de la persona titular de la Conselleria de Sanitat Universal i Salut Pública.  
En virtut del que s'ha exposat i de conformitat amb el que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar la concessió de set beques per a la realització de pràctiques professionals de joves amb les següents titulacions oficials i agrupades en les especialitats següents:  
Grup 1: tres beques per a llicenciatura/grau/diplomatura en Dret, Administració i Direcció d'Empreses, Econòmiques, Empresarials, Gestió i Administració Pública.  
Grup 2: dues beques per a llicenciatura/grau/diplomatura en Treball Social i Sociologia.  
Grup 3: una beca per a llicenciatura/grau/diplomatura en Biotecnologia, Bioquímica i Ciències Biomèdiques i Enginyeria Biomèdica.  
Grup 4: una beca per a llicenciatura/grau/diplomatura en Infermeria.  
  
Totes les beques es desenvoluparan en la Direcció General d'Assistència Sanitària, en les dependències de la Conselleria de Sanitat Universal i Salut Pública, per als exercicis 2021-2022.  
La convocatòria s'haurà d'ajustar a les bases reguladores aprovades en l'Ordre 1/2017, de 16 de gener, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària, publicada en el Diari Oficial de la Generalitat Valenciana número 7965, de 25 de gener de 2017.  
  
Segon. Condicions de la concessió de la subvenció  
El procediment de concessió d'aquestes beques es tramitarà en règim de concurrència competitiva.  
Per a obtindre la condició de persona beneficiària de la beca hauran de reunir-se, al final de la presentació de les sol·licituds d'aquesta convocatòria, els requisits que determina la base segona de l'annex únic de l'esmentada ordre.  
  
Tercer. Finançament  
1. Les beques previstes en aquesta convocatòria es finançaran amb càrrec al programa pressupostari de la Conselleria de Sanitat Universal i Salut Pública 12.00.65.6913.131.24, del capítol IV, codi línia comptable S0446000, dels pressupostos de la Generalitat per a l'any 2021, i el seu equivalent en el pressupost de la Generalitat de 2022, segons el desglossament inicial següent:  
Import any 2021: 30.476,04 ?.  
Import any 2022: 60.952,08 ?.  
Import total màxim: 91.428,12 ?.  
2. Es procedirà al finançament de la quota empresa de la Seguretat Social de les adjudicatàries o adjudicataris d'aquesta convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
3. El període de duració de la beca començarà el dia que s'indique en la resolució de la present convocatòria, que en cap cas podrà ser anterior a l'1 de setembre de 2021, i tindrà una duració de fins a 12 mesos, a comptar des del dia que figura en aquesta.  
4. En tot allò concernent a aquest punt, caldrà ajustar-se al que es disposa en el títol IV i títol V, de l'annex únic de l'Ordre 1/2017, de 16 de gener, de 2017, de la Conselleria de Sanitat Universal i Salut Pública.  
  
Quart. Termini de la sol·licitud, forma de presentació i documentació que s'ha d'adjuntar a la sol·licitud  
El termini per a la presentació de les sol·licituds serà de 15 dies a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
La forma de presentació de les sol·licituds i la documentació que s'hi ha d'adjuntar, es realitzarà i s'ajustarà al que s'ha determinat en les bases cinquena i sisena de l'annex únic de l'ordre esmentada.  
  
Cinqué. Criteris de valoració de les sol·licituds  
Les sol·licituds presentades es valoraran d'acord amb els criteris establits en la base tercera, Barem per a la valoració dels mèrits personals, de l'annex únic de l'Ordre 1/2017 de bases de 16 de gener de 2017, de la Conselleria de Sanitat Universal i Salut Pública.  
  
Sisé. Comissió avaluadora  
De conformitat amb la base huitena de l'annex únic de l'ordre esmentada, les persones que componen la comissió avaluadora per a la present convocatòria tindran la condició de funcionaris públics i, d'acord amb la seua composició, són:  
a) Presidència: la persona titular de la Direcció General d'Assistència Sanitària, o persona en qui aquesta delegue, que exercirà la presidència de la comissió.  
b) Vocals: dues persones pertanyents a la Direcció General d'Assistència Sanitària designades per la persona titular d'aquesta.  
c) Secretaria: una persona pertanyent a la Direcció General d'Assistència Sanitària designades per la persona titular d'aquesta.  
  
Seté. Mitjans de publicació dels diferents tràmits  
Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut, www.san.gva.es. S'elaborarà una llista per a cada grup de titulacions especificades en el resolc primer i seran valorades independentment.  
  
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en l'article 23 de la Llei 39/2015, d'1 d'octubre, del procediment administratiu comú de les administracions públiques.  
Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb indicació de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, borsa de reserva, quantitats concedides i finalitat d'aquestes.  
La publicació de l'esmentada resolució tindrà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, i la informació corresponent s'inserirà en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut, www.san.gva.es.  
  
Nové. Recursos  
La resolució de concessió de la beca que es dicte de conformitat amb aquesta convocatòria posarà fi a la via administrativa i contra aquesta es podrà interposar un recurs potestatiu de reposició davant de l'òrgan que la va dictar, en el termini d'un mes a comptar des de l'endemà de la seua publicació, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Desé. Quantia de les beques, règim de lliurament i justificació  
Als efectes de la quantia de les beques, pagament i justificació d'aquestes, caldrà ajustar-se al que s'estableix en les bases dènou i vint de l'annex únic de l'Ordre 1/2017, de 16 de gener, de 2017, de la Conselleria de Sanitat Universal i Salut Pública, sense perjudici de les possibles actualitzacions de les quantitats que s'establisquen. Actualment, la quantitat de percepció puja a 1.088,43 euros bruts mensuals establida per la Resolució de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre, del Consell (DOGV 9022, 17.02.2021).  
  
  
Onzé. Entrada en vigor  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 13 de maig de 2021.- La consellera de Sanitat Universal i Salut Pública: Ana Barceló Chico.